**Z á p i s n i c a**

**z V. zasadnutia Obecného zastupiteľstva obce Choča**

**konaného dňa 25. júna 2015 o 19.00 hod. v zasadačke OcÚ**

**Prítomní: viď prezenčná listina**

Počet prítomných poslancov OZ: 6

Neprítomní – ospravedlnení: 1

Neprítomní – neospravedlnení: 0

Začiatok zasadnutia. 19.00 hod.

Ukončenie zasadnutia: 21.45 hod.

**Program: 1. Otvorenie,**

 **2. Procedurálne otázky,**

**3. Kontrola plnenia uznesení ,**

**4. Záverečný účet obce Choča za rok 2014,**

**5. Plán práce hlavnej kontrolórky na II. Polrok 2015,**

**6. Rôzne,**

**7. Návrh na uznesenie,**

**8. Záver**

**K bodu 1**

Starostka obce Alena Záhoreczová privítala prítomných poslancov, pani hlavnú kontrolórku obce a ďalších prítomných na V. riadnom zasadnutí Obecného zastupiteľstva obce Choča.

**K bodu 2**

Starostka obce oboznámila prítomných poslancov s programom zasadnutia a dala o ňom hlasovať.

*S programom zasadnutia poslanci OZ jednohlasne súhlasili.*

Za ….................. 6 poslanci, proti ........................ 0, zdržal sa ......................0,

Za zapisovateľku starostka obce navrhla pani Bc. Mariannu Švábovú, za členov návrhovej komisie poslancov Pavla Kériho a Jozefa Havrana, za overovateľov zápisnice poslancov  Ondreja Segíňa a Romana Kühtreibera. O tomto návrhu dala starostka hlasovať.

Za ….................. 6 poslanci, proti …...................... 0, zdržal sa ….....................0,

**K bodu 3**

V tomto bode sa poslanci venovali plneniu uznesení  prijatých na predošlom zasadnutí OZ.

* Na základe výsledkov kontroly NKÚ, poslanci OZ rozhodli a doporučili starostke obce a hlavnej kontrolórke priebežne sledovať zadlženosť obce a výšku neuhradených faktúr 60 dní po lehote splatnosti. Starostka obce vyzvala Ing. Mankoveckú, ktorá ešte do 31.05.2015 zastávala funkciu hlavnej kontrolórky, aby sa na základe zistení vyjadrila k tejto problematike. Ing. Mankovecká predložila zastupiteľstvu Zápis o kontrolnej činnosti za 1. štvrťrok 2015 *( je prílohou zápisnice.)* V tomto zápise uviedla Ing. Mankovecká, že na základe jej prepočtov k aprílu 2015 má obec 10,76 % - tnú zadlženosť voči dodávateľom s lehotou splatnosti 60 dní. Pokiaľ by obec prekročila 15 % - tnú zadlženosť, musí finančnú situáciu riešiť ozdravným režimom ( Z*ákon č. 583/2004 Z.z. o rozpočtových pravidlách, § 19 ods.1).* Nateraz obec tento limit **neprekračuje.**
* Ďalším uznesením bolo doporučenie starostke vypracovať podrobné čerpanie položiek 633,634,635 a 637 v kapitole verejná správa, z dokumentácie plnenia rozpočtu za 1. Q/2015. Prehľad starostka predložila a prítomným poslancom objasnila čerpanie na týchto položkách *( Prehľad je prílohou zápisnice).*
* Na predošlom zasadnutí bolo tiež starostke obce doporučené prezistiť u pána starostu z obce Sľažany možnosť vývozu búracieho odpadu do priestoru voľakedajšej nelegálnej skládky odpadu „ na stráni za štrekou“. Starostka oznámila, že aj na základe rozhovoru s pánom starostom z obce Sľažany búrací odpad sa na toto miesto vyvážať nesmie. Takže, ak chce obec občanom s takýmto odpadom pomôcť, musí sa nájsť iné miesto prípadne riešenie.

*Pavel Kéri –* navrhuje, aby si búrací odpad občania likvidovali formou odvozu na smetlisko v Zlatých Moravciach, kde im bude síce naúčtovaný určitý poplatok, ale odpad zlikvidujú legálne a bez problémov.

Starostka obce sa vyjadrila, že toto je riešenie, len má obavy s novým pribudnutím nelegálnych skládok v celom okolí obce.

*Poslanci OZ výsledky plnenia uznesení vzali na vedomie.*

**K bodu 4**

V ďalšom bode starostka obce predložila poslancom Obecného zatupiteľstva Záverečný účet obce Choča za rok 2014. Podrobne ich oboznámila s jeho obsahom. Keďže zo strany poslancov neboli žiadne pripomienky, vyzvala následne Ing. Mankoveckú, aby predložila svoje stanovisko k Záverečnému účtu.

Ing. Mankovecká vo svojom stanovisko Záverečný účet obce Choča za rok 2014 odporučila schváliť.

*Po predložení tohto kladného stanoviska poslanci OZ Záverečný účet schválili bez výhrad.*

Za ….................. 6 poslanci, proti …...................... 0, zdržal sa ….....................0,

**K bodu 5**

Pani hlavná kontrolórka Helena Halmovská predložila obecnému zastupiteľstvu Plán práce kontrolnej činnosti na II. polrok 2015 *( je prílohou zápisnice*).

*Poslanci OZ Plán kontrolnej činnosti vzali na vedomie.*

**K bodu 6**

V bode Rôzne informovala starostka obce o doručených ohláseniach drobných stavieb:

 **- Mária Benková, Choča č. 103 , Č.j. 221 -9/2015**

Vybudovanie drobnej stavby – sklad, na par.č.154 o rozmeroch 5m x 3 m.

*Poslanci uvedené ohlásenie vzali na vedomie.*

 **- Ing. Jozef Studený, Choča č. 177, Č.j. 222 – 10/2015**

Vybudovanie drevenej šopky za rodinným domom súp. č.117, par.č. 139/1 o rozmeroch:6m x 3,24 m.

 *Nakoľko je vzdialenosť drevenej šopky od susedného pozemku 95 cm, doporučilo Obecné zastupiteľstvo pánovi Studenému predložiť vyjadrenie od suseda pána Jaroslava Rosinského, Choča č. 115. Až po predložení kladného vyjadrenia môže pán Studený drevenú šopku vybudovať.*

 **- Mária Benková, Choča č. 103 , Č.j. 223 -11/2015**

Vybudovanie dreveného ALTÁNKU na par. č.154 s betónovou platňou o ploche

 22,87 m2.

*Poslanci uvedené ohlásenie vzali na vedomie.*

Ďalej starostka obce informovala poslancov o pripravovaných akciách na najbližšie obdobie:

* 4.07.2015 – „ Rozprávkové popoludnie „ pre deti na miestnom ihrisku,
* 16.08.2015 – „Zakukala kukulienka“- III. ročník folklórneho festivalu,
* 22.08.2015 –„ Guláš Cup“- akcia futbalistov,
* 22.08.2015 – „ Verejný poľovnícky deň“- akcia poľovného združenia Dolinky.

Keďže ide pri posledných dvoch akciách sú rovnaké dátumy, poslanec *Jozef Havran* – hospodár poľovného združenia Dolinky, prisľúbil poinformovať sa u členov združenia na prípadnú zmenu termínu ich akcie.

*Pavel Kéri* – zmienil sa o nedostatočnom pokosení pozdĺž štátnej cesty od betónky do obce. Bolo by vhodné vykosiť tieto jarky, pretože sa tam zdržuje drobná zver a ohrozuje šoférov.

*Poslanci* ***doporučili*** *starostke hovoriť s Regionálnou správou ciest a dohodnúť riadne vykosenie týchto priestorov pozdĺž štátnej cesty a tiež úpravu výtlkov.*

Starostka obce ešte informovala poslancov o príprave výmeny dopravných značiek pozdĺž miestnych komunikácií v obci.

*Poslanci OZ uvedenú informáciu vzali na vedomie.*

*Zdenka Drgoňová –* poukázala vo svojom diskusnom príspevku na zanedbaný a husto zarastený susedný pozemok súp. č. 50. Informovala sa, či by sa nedalo terajších majiteľov vyzvať a nariadiť im vyčistenie pozemku, nakoľko sa v tomto poraste zdržujú aj rôzny škodcovia, v náletoch sa šíri porast rôznej buriny a konáre zo zanedbaných stromov sa váľajú na plot.

Starostka obce informovala ohľadne tejto problematiky, že aj pozemok súp.č.20 je v takomto stave. Prisľúbila písomne vyzvať majiteľov k vyčisteniu pozemku, úprave drevín a kríkov v určitom stanovenom termíne.

*Poslanci OZ s týmto postupom súhlasili* ***a schválili v prípade nedodržania stanoveného termínu dať sankčný postih 300 €.***

Za ….................. 6 poslanci, proti …........................ 0, zdržal sa .......................0,

V tomto bode Rôzne, ešte starostka obce vyzvala poslancov, ktorý sa chceli vyjadriť ešte k informáciám zo Zápisu o kontrolnej činnosti za 1. štvrťrok 2015. Ing. Mankovecká v zápise vytkla preplatenie dovolenky starostke obce a navyšovanie miezd zamestnankyniam OcU, hlavne externej účtovníčke obce. Poukázala vo svojom zápise aj na prezamestnanosť v Zariadení školského stravovania pri Materskej škole Choča.

*Jozef Havran* – sa informoval prečo má účtovníčka mzdu vyššiu ako bolo v roku 2011 dohodnuté ( podľa zákona č.122/2013 Z.z. o ochrane osobných údajov, výška mzdy nie je zverejnená).

Starostka obce vysvetlila, že externá účtovníčka obce robí okrem účtovníctva aj mzdovú agendu. Má v plate zohľadnené účtovníctvo aj mzdy plus ďalšie úkony spojené s vypracovaním výkazov mesačných, štvrťročných, polročných a ročných s tým spojených. Bolo by určite výhodnejšie mať zamestnankyňu na úrade, ktorá by robila celú agendu úradu. Avšak momentálne to máme poriešené takto. S prácou účtovníčky je starostka maximálne spokojná.

Pripomenula tiež poslancom, že personálne záležitosti ako aj odmeňovanie zamestnancov je zo zákona právomocou starostu obce. Navyšovanie miezd je v súlade so zákonom podľa platných tabuliek k 01.01.2015.

*Pavel Kéri –* doporučil starostke obce porozprávať sa s účtovníčkou ohľadne práce za nižšiu mzdu z dôvodu nepriaznivej finančnej situácie, prípadne sa dať na živnosť, čo by bolo pre obec výhodnejšie.

**K bodu 7**

Návrhová komisia prečítala návrh na uznesenie, ktorý poslanci schválili.

Za ….................. 6 poslanci, proti …........................ 0, zdržal sa .......................0,

**K bodu 8**

V závere zasadnutia starostka obce poďakovala za spoluprácu Ing. Mankoveckej, ktorá k 31.05.2015 ukončila činnosť hlavnej kontrolórky obce a zároveň popriala pracovné úspechy novej kontrolórke obce pani Helene Halmovskej.

Potom starostka obce poďakovala prítomným za účasť a zaželala všetkým pekné leto.

**Overovatelia zápisnice:**

 Roman Kühtreiber …....................................

 Ondrej Segíň …....................................

 **Alena Záhoreczová**

starostka obce